**Ministru kabineta noteikumu projekta “Grozījumi Ministru kabineta 2021.gada 29.aprīļa noteikumos Nr.277 “Noteikumi par atbalstu Covid-19 krīzes skartajiem sporta centriem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2021. gada 29. aprīļa noteikumos Nr. 277 “Noteikumi par atbalstu Covid-19 krīzes skartajiem sporta centriem”” (turpmāk –MK Noteikumu projekts) mērķis ir pilnveidot atbalsta saņemšanas nosacījumus sporta centru īpašniekiem apgrozījuma krituma kompensācijai.  MK Noteikumu projekts stāsies spēkā nākamajā dienā pēc tam, kad oficiālajā izdevumā “Latvijas Vēstnesis” tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts pēc Ekonomikas ministrijas iniciatīvas, balstoties uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums), lai pilnveidotu atbalsta saņemšanas iespējas sporta centriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī no 2021. gada 7. aprīļa ārkārtējā situācija ir atcelta, tomēr sabiedrības veselības un dzīvības aizsardzībai tiek saglabāti dažāda veida ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas. Ieilgstot Covid-19 izraisītajai nedrošībai un atkārtoti noteiktajiem ierobežojumiem Covid-19 izplatības mazināšanai tiek ierobežota ne tikai komersantu pelnīt spēja, bet arī tiek krasi samazināta to iespēja segt saimnieciskajā darbībā tekošos maksājumus, piemēram, telpu nomas maksu, ar telpu lietošanu saistītos maksājumus par pakalpojumiem, kredītmaksājumus un fiksētos administratīvos maksājumus. Līdz ar to īpaši svarīgi no valsts puses sniegt atbalstu, kas palīdz Covid-19 krīzes skartajiem sporta centriem segt apgrozījuma kritumu.  Ministru kabinetā 2021. gada 29. aprīlī tika pieņemti noteikumi Nr. 277 “Noteikumi par atbalstu Covid-19 krīzes skartajiem sporta centriem” (turpmāk – MK Noteikumi Nr.277), nosakot kritērijus, pieprasīšanas un piešķiršanas kārtību, ko piemēro sporta centriem.  Ņemot vērā, ka joprojām turpinās sporta centru darbības ierobežojumi, ir nepieciešami pilnveidojumi MK Noteikumu Nr.277 normās.  **MK noteikumu projekts paredz šādas izmaiņas:**  1. Kritērija atbalsta saņemšanai izmaiņas sporta centriem.  Ņemot vērā to, ka sporta centru darbība joprojām ir ierobežota atbilstoši Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”, kā arī lai sniegtu iespēju pieteikties sporta centriem, kuri savu saimniecisko darbību sākuši pēc 2020.gada 1.janvāra, ar MK Noteikumu projektu tiek paplašināts kritērijs sporta centriem atbalsta saņemšanai, nosakot, ka konkrētā sporta centra kopējais apgrozījuma kritums ir vismaz 60% vienā no šādiem kritērijiem:   * salīdzinot 2020. gada decembra un 2021. gada janvāra, februāra, marta, aprīļa un maija apgrozījuma kopsummu ar 2019. gada oktobra, novembra, decembra un 2020. gada janvāra, februāra, marta apgrozījuma kopsummu; * salīdzinot 2021. gada janvāra, februāra, marta, aprīļa un maija apgrozījuma kopsummu ar 2020. gada jūliju, augusta, septembra, oktobra un novembra apgrozījuma kopsummu.   Ņemot vērā sporta centru dažādo statusu (ilgstoši darbojies, jauns), komersants var kvalificēties atbalstam pēc viena no augstāk minētajiem kritērijiem.  Ņemot vērā valstī noteiktos Covid-19 krīzes ierobežojošos pasākumus, ir secināms, ka sporta nozarē saimniecisko darbību nav bijis pilnvērtīgi iespējams veikt 2020.gada decembrī un 2021.gada janvārī, februārī, martā, aprīlī un maijā. Attiecīgi ir iekļauts salīdzināmais periods, ko neskar Covid-19 krīzes ierobežojoši pasākumi – 2019.gada oktobris, novembris, decembris, kā arī 2020.hada janvāris, februāris, marts, jūlijs, augusts, oktobris un novembrim.  MK Noteikumu projektā attiecīgie mēneši iekļauti, lai var salīdzināt periodu, kurā komersantiem ir redzams apgrozījuma kritums Covid-19 krīzes ietekmē un kurā ir redzams apgrozījums.  2. Komersantu pieteikuma par komercdarbības atbalsta saņemšanu un Latvijas Investīciju un attīstības aģentūras (turpmāk – LIAA) lēmuma pieņemšanas termiņa pagarināšana.  Lai nodrošinātu, ka komersanti var sagatavot kvalitatīvus iesniegumus saprātīgā termiņā, MK Noteikumu projekts paredz, ka komersants var iesniegt pieteikumu par komercdarbības atbalsta saņemšanu līdz 2021. gada 30. jūnijam. Savukārt, lai nodrošinātu, ka LIAA var pieņemt lēmumus saprātīgos termiņos pie esošā cilvēkresursu skaita, MK Noteikumu projekts paredz, ka LIAA var pieņemt lēmumus par iesniegumiem, kas saņemti līdz 2021. gada 30. jūnijam, līdz 2021. gada 31. oktobrim.  3. Pieteikumā iesniedzamie dokumenti.  MK Noteikumu Nr.277 10.4. apakšpunkts paredz, ka komersantiem ir jāiesniedz pievienotās vērtības nodokļa deklarācijas par šo noteikumu 5.2. apakšpunktā noteiktajiem mēnešiem.  MK Noteikumu projekts tiek papildināts ar prasību, kādi dokumenti pielikumā jāsniedz tiem komersantiem, kuri nav reģistrēti pievienotās vērtības nodokļa maksātāji. Līdz ar to, ar MK Noteikumu projektu tiek paredzēts, ka komersantiem pie iesnieguma pielikumā jāpievieno pievienotās vērtības nodokļa deklarācijas vai, ja komersants nav reģistrēts pievienotās vērtības nodokļa maksātājs, ieņēmumu no saimnieciskās darbības pārskatu par šo noteikumu 5.2.1 un 5.2.2. apakšpunktā minētajiem mēnešiem.”.  Ieņēmumu no saimnieciskās darbības pārskatu var sagatavot brīvā formā.  Pievienotās vērtības nodokļu (turpmāk – PVN) deklarāciju aizpilda saskaņā ar Ministru kabineta 2013.gada 15.janvāra noteikumiem Nr.40 “Noteikumi par pievienotās vērtības nodokļa deklarācijām”. Iesniedzot Latvijas Investīciju un attīstības aģentūrai (turpmāk – LIAA) PVN deklarāciju, komersantam kā apgrozījumu jānorāda 40.rindas (taksācijas perioda kopējo darījumu vērtību bez PVN).  Eiropas Komisijas 2021.gada 24.maijā pieņēma lēmumu par MK Noteikumiem Nr.277 (“SA.62917 (2021/N) “Regulations Regarding aid to Sports Centres Affected by the COVID-19 Crisis””).  Ņemot vērā MK Noteikumu projektā iekļautos grozījumu, MK Noteikumos Nr.277, Ekonomikas ministrija piecu darbdienu laikā sagatavos un iesniegs ar Finanšu ministriju saskaņotu informāciju Eiropas Komisijai, izmantojot SANI 2 sistēmu. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā “Latvijas Vēstnesis”. Noteikumi stājas spēkā nākamajā dienā pēc tam, kad oficiālajā izdevumā “Latvijas Vēstnesis” publicēts paziņojums.  Ievērojot tiesiskās paļāvības principu, MK Noteikumi Nr.277 ir spēkā un LIAA lēmumu pieņemšana par atbalsta piešķiršanu turpinās.  LIAA atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, LIAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs MK Noteikumu projektā noteikto apgrozījuma krituma piedzīvojušos komersantus – aptuveni 109 sporta centrus. Atbalsta mehānisma nodrošināšana ietekmēs LIAA darbību. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projekts paredz atbalstīt sporta centrus COVID-19 krīzes ietvaros, sniedzot atbalstu apgrozījuma krituma kompensācijai.  Noteikumu projektā ietvertā tiesiskā regulējuma īstenošana tiks nodrošināta LIAA esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | MK Noteikumu projektā paredzētās izmaiņas tiks nodrošinātas sākotnēji MK Noteikumu Nr.277 īstenošanai paredzētā valsts budžeta finansējuma ietvaros 8 milj. euro apmērā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| |  |  |  | | --- | --- | --- | | 1. | Nepieciešamie saistītie tiesību aktu projekti | Nav. | | 2. | Atbildīgā institūcija | Ekonomikas ministrija. | | 3. | Cita informācija | Nav. | | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2020. gada 19. marta paziņojums “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (turpmāk – Pagaidu regulējums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Pagaidu regulējums. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | | Ar MK Noteikumu projektu tiek ieviestas šādas Eiropas Savienības tiesību aktu prasības:   1. Pagaidu regulējums. | | |
| A | | B | C | D |
| Pagaidu regulējuma 22.punkta a) punkts | | MK Noteikumu projekta 1.2.punkts | Ieviests pilnībā | Neparedz stingrākas prasības |
| Pagaidu regulējuma 22.punkta d) apakšpunkts | | MK Noteikumu projekta 1.5.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Atbalsta programmas grozījumi tiks saskaņoti ar Eiropas Komisiju. | | |
| Cita informācija | | Nav. | | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Projektā iekļautās normas ir virzītas, ņemot vērā nozares identificētās problēmas, tajā skaitā nepieciešamais pieteikuma termiņa pagarinājums, organizētājās sanāksmēs un LIAA organizētajā informatīvajā seminārā. | | |
| 2. | | Sabiedrības līdzdalība projekta izstrādē | Projekts šo jomu neskar. | | |
| 3. | | Sabiedrības līdzdalības rezultāti | Projekts šo jomu neskar. | | |
| 4. | | Cita informācija | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, LIAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (normatīvā regulējuma izstrāde un pārsūdzību izskatīšana) un LIAA (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministra pienākumu izpildītājs –

Zemkopības ministrs K.Gerhards

Vīza:

Valsts sekretāra pienākumu izpildītāja –

Valsts sekretāra vietniece Z. Liepiņa